நாம் முன்னேறிய ஜனநாயக விழுமியங்களை மதிக்கும்(?) நாடு (கனடா) ஒன்றில் வாழ்வதால் இங்கு பல பிரச்சனைகளைப் பற்றி கதைக்கவோ விவாதிக்கவோ தேவையில்லை என்ற வாதத்தை பலர முன்வைக்கின்றனர். ஆனால் நாம் இன்றும் பெரும்மான்மை ஆண்களாலும் அவர்களால் உருவாக்கப்பட்ட சட்டங்களாலும் ஒரு ஆணாதிக்க சமூகத்தல் வாழ்கின்றோம் என்பதை இவர்கள் கண்திறந்து காண்பதற்கும் புரிவதற்கு மறுக்கின்றனர். சில தனிப்பட்ட பெண்களின் செயற்பாடுகளை காரணமாகவும் ஆதாரமாகவும் முன்வைத்து சமூகத்தின் பொதுவான ஒரு விடயத்தை தட்டிக்கழிக்கின்றனர். ஆகவே இக் குறிப்பானது கனடிய சமூகத்தில் பொதுவாக காணப்படுகின்ற பெண்களுக்கு எதிரான அடக்குமுறைகளையும் மற்றும் அவர்கள் எவ்வாறு சுரண்டப்படுகின்றனர் என்பதையும் புள்ளிவிபரங்களுடன் இங்கு முன்வைக்கப்படுகின்றது. இப் புள்ளி விபரங்கள் வெள்ளையினப் சமூகத்தை பெரும்மான்மையாக (குறிப்பாக பெண்களை) கொண்ட கனடிய புள்ளிவிபரம் என்பதையும் கவனிக்கவேண்டிய ஒரு வியடம். (இந்தப் புள்ளிவிபரங்களை ஆங்கிலத்தில் பார்க்க விரும்புகின்றவர்களுக்கு இணைப்பு இறுதிப் பகுதியில் இணைக்கப்பட்டுள்ளது.) ஏனனில் வெள்யையினப் பெண்களின் நிலையே இவ்வாறு ஏனில் கனேடிய தமிழ் பெண்களின் நிலை என்ன என்பதை நாம் விளங்கிக் கொள்வது கஸ்டமானதல்ல.